Komisijas ziņojums Eiropas Parlamentam un Padomei par to, kā dalībvalstīs piemēro Padomes direktīvu 95/50/EK par vienotu kārtību, kādā pārbauda bīstamo kravu pārvadāšanu pa autoceļiem /* COM/2010/0364 galīgā redakcija */





[pic] | EIROPAS KOMISIJA | Briselē, 7.7.2010 COM(2010)364 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI PAR TO, KĀ DALĪBVALSTĪS PIEMĒRO PADOMES DIREKTĪVU 95/50/EK PAR VIENOTU KĀRTĪBU, KĀDĀ PĀRBAUDA BĪSTAMO KRAVU PĀRVADĀŠANU PA AUTOCEĻIEM SATURS KOMISIJAS ZIŅOJUMS EIROPAS PARLAMENTAM UN PADOMEI PAR TO, KĀ DALĪBVALSTĪS PIEMĒRO PADOMES DIREKTĪVU 95/50/EK PAR VIENOTU KĀRTĪBU, KĀDĀ PĀRBAUDA BĪSTAMO KRAVU PĀRVADĀŠANU PA AUTOCEĻIEM 1 1. Ievads 4 2. Pamatinformācija 4 3. Direktīva 95/50/EK 5 4. ES dalībvalstu un Norvēģijas ziņojumi 5 5. Datu aprēķini 6 6. Pārbaužu un to rezultātu pārmaiņas 6 7. Datu salīdzinājums 7 7.1. Pārbaužu biežums 7 7.2. Pārbaužu sadalījums pēc izcelsmes vietas 7 7.3. Neatbilstīgo transporta vienību īpatsvars 8 7.4. Neatbilstīgo transporta vienību sadalījums pēc izcelsmes vietas 8 7.5. Transporta vienību imobilizācijas biežums 8 7.6. Sadalījums pēc riska kategorijām 8 7.7. Soda pasākumu veidi 9 8. Secinājumi 9 I pielikums. Pārbaužu skaita pārmaiņas, neatbilstība un 1. kategorijas pārkāpumi 10 II pielikums. Pārbaužu biežums uz vienu miljonu tonnkilometru 11 III pielikums. Pārbaužu sadalījums pēc izcelsmes vietas 11 IV pielikums. ADR neatbilstīgo transporta vienību īpatsvars 11 V pielikums. ADR neatbilstīgo transporta vienību sadalījums pēc izcelsmes vietas 11 VI pielikums. ADR neatbilstīgo transporta vienību imobilizācijas biežums 11 VII pielikums. Sadalījums pēc riska kategorijām 11 VIII pielikums. Soda pasākumu veidi uz katru ADR neatbilstīgo transporta vienību 11 IX pielikums. Bīstamo kravu pārvadājumi ar autotransportu gadā (miljonos tonnkilometru) 11 . IEVADS Padomes Direktīvu 95/50/EK par vienotu kārtību, kādā pārbauda bīstamo kravu pārvadāšanu pa autoceļiem, pieņēma 1995. gada 6. oktobrī[1], un dalībvalstīm bija jāpieņem tiesību akti, noteikumi un administratīvie noteikumi, kas vajadzīgi, lai līdz 1997. gada 1. janvārim nodrošinātu atbilstību direktīvā noteiktajam. Direktīvā 95/50/EK noteikts, ka katrai dalībvalstij par katru kalendāro gadu ne vēlāk kā divpadsmit mēnešus pēc šā gada beigām jānosūta Komisijai ziņojums par šīs direktīvas piemērošanu[2]. Direktīvā arī noteikts, ka Komisijai vismaz reizi trijos gados jānosūta Eiropas Parlamentam un Padomei ziņojums par šīs direktīvas piemērošanu dalībvalstīs[3]. Komisijas ziņojuma pamatā ir dalībvalstu iesniegtie gada ziņojumi. Šis ir ceturtais ziņojums par Padomes Direktīvas 95/50/EK piemērošanu dalībvalstīs, un tas attiecas uz 2006. un 2007. gadu. Pirmais ziņojums[4] bija par 1997. un 1998. gadu, otrais ziņojums[5] bija par 1999.–2002. gadu, un trešais ziņojums[6] bija par 2003.–2005. gadu. PAMATINFORMāCIJA Ar Padomes 1994. gada 21. novembra Direktīvu 94/55/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa autoceļiem[7] un tās grozījumiem[8] ieviesa vienotus noteikumus bīstamu kravu pārvadāšanai starp dalībvalstīm un dalībvalstīs. Direktīvas 94/55/EK tehnisko pielikumu saturs atbilst starptautiskā ADR nolīguma[9] tehnisko pielikumu saturam. Tādēļ ar Direktīvu 94/55/EK Kopienas tiesībās tiek transponēti ADR tehniskie noteikumi, kas paredz vienotus noteikumus attiecībā uz drošiem bīstamo kravu starptautiskajiem pārvadājumiem ar autotransportu. Direktīvas papildu vērtība ir tas, ka ar to tiek paplašināta minēto noteikumu piemērošanas joma, attiecinot tos arī uz iekšzemes pārvadājumiem, lai visā Kopienā saskaņotu nosacījumus bīstamu kravu pārvadāšanai pa autoceļiem un tādējādi uzlabotu autoceļu drošību valsts līmenī. Direktīvas 94/55/EK A pielikumā ir uzskaitītas bīstamās preces, ko drīkst pārvadāt pa autoceļiem, un iekļauti noteikumi par iepakošanu, etiķetēšanu un kravas aprakstu pārvadājuma dokumentos. B pielikumā izklāstīti noteikumi, kas attiecas uz transporta vienībām un pārvadāšanas darbībām. Jāatzīmē, ka 2009. gada 30. jūnijā Direktīvu 94/55/EK atcēla un aizstāja ar Eiropas Parlamenta un Padomes 2008. gada 24. septembra Direktīvu 2008/68/EK par bīstamo kravu iekšzemes pārvadājumiem[10]. Tomēr Direktīvā 2008/68/EK attiecībā uz ADR tehniskajiem noteikumiem ir saglabāta tāda pati pieeja, kāda ievērota Direktīvā 94/55/EK. DIREKTīVA 95/50/EK Saistībā ar Direktīvu 94/55/EK un lai arī turpmāk uzlabotu drošību bīstamo kravu pārvadājumu jomā, kā arī nodrošinātu saskaņotas, atbilstīgas pārbaudes, Padome 1995. gada 6. oktobrī pieņēma Direktīvu 95/50/EK par vienotu kārtību, kādā pārbauda bīstamo kravu pārvadāšanu pa autoceļiem. Šajā direktīvā iekļauts vienots pārbaudes protokols, ko izmanto dalībvalstis, kā arī vienots pārkāpumu kodu saraksts. Direktīvas pielikumos 2004. gadā izdarīja grozījumus[11], un kopš 2005. gada pārkāpumu kodu sistēma ir aizstāta ar trim riska kategorijām. Šīs vienotās pārbaudes attiecas uz visām bīstamo kravu pārvadāšanas darbībām pa autoceļiem dalībvalsts teritorijā vai uz kravām, ko ieved no trešām valstīm, neatkarīgi no tā, kurā valstī transporta vienība ir reģistrēta. Direktīvas mērķis ir nodrošināt, ka reprezentatīva daļa bīstamo kravu autopārvadājumu tiek pārbaudīta, piemērojot izlases veida pārbaudes pieeju un vienlaikus aptverot autoceļu tīkla ievērojamu daļu. Pārbaudes drīkst veikt arī uzņēmumu teritorijā kā preventīvus pasākumus vai arī pēc tam, kad pārbaudē uz ceļa reģistrēti drošību apdraudoši pārkāpumi[12]. Tomēr Direktīvā 95/50/EK nav iekļauta prasība ziņot par šādām pārbaudēm. ES DALīBVALSTU UN NORVēģIJAS ZIņOJUMI Sagatavojot ziņojumu, dalībvalstīm ir jāizmanto riska kategorijas, kas noteiktas Direktīvas 95/50/EK II pielikumā, un ziņojums ir jāiesniedz saskaņā ar minētās direktīvas III pielikumu. Norvēģija vienmēr ir iesniegusi gada ziņojumu un ir pieprasījusi, lai tā tiktu iekļauta Komisijas ziņojumā Eiropas Parlamentam un Padomei. Ne visas dalībvalstis iesniegušas informāciju standarta formā. Piemēram, dažas dalībvalstis ir izmantojušas iepriekšējā pārbaudes protokolā iekļautos kodus (direktīvas I pielikums pirms 2004. gadā izdarītā grozījuma), bet dažas dalībvalstis izmantojušas pašas savu pārkāpumu kategorizēšanas sistēmu. Ziņojumi tika saņemti no visām dalībvalstīm gan 2006. gadā, gan 2007. gadā, tomēr daudzi ziņojumi bija nepilnīgi. Šo trūkumu dēļ šā ziņojuma tabulās ir iztrūkumi. Tie ir apzīmēti ar simbolu „#N/A”, kas nozīmē, ka dati „nav pieejami”. Dalībvalstu ziņojumu kopsavilkums ir sniegts šā ziņojuma pielikumos. Datu attēlošanā un analīzē ir jāņem vērā, ka 2004. gadā tika izmainīta ziņojuma veidne. I pielikumā iekļautas dalībvalstīs veikto pārbaužu skaita pārmaiņas laikposmā no 2003. līdz 2007. gadam, norādīts noteikumiem neatbilstīgo transporta vienību īpatsvars 2006. un 2007. gadā, kā arī 1. riska kategorijas pārkāpumu īpatsvars 2006. un 2007. gadā. Analizējot 6. punktā iekļautās pārmaiņas un 7.6. punkta „ Sadalījums pēc riska kategorijām ” statistiku, jāatzīmē, ka Spānijas rādītājs ir zems ADR neatbilstīgo transporta vienību skaita nepareizas interpretācijas dēļ. Vairākas dalībvalstis ir nosūtījušas ziņojumus, kuros kopējais pārkāpumu skaits atšķiras no ADR noteikumiem neatbilstīgo transporta vienību skaita. Tas tā nedrīkstētu būt, jo dalībvalstīm tiek prasīts ziņot tikai par smagāko pārkāpumu kategoriju uz katru transporta vienību. DATU APRēķINI Dalībvalstīm pieprasīja, ja iespējams, sniegt aplēses par bīstamo kravu pārvadājumu apjomu gadā, savos ziņojumos to norādot tonnās vai tonnkilometros. Tikai 5 dalībvalstis ir sniegušas šādu informāciju. Lai būtu iespējams objektīvi salīdzināt dažādas dalībvalstis, bīstamo kravu pārvadājumu apjomu katrā dalībvalstī ieguva no Eurostat datiem[13]. Šo informāciju izmantoja, lai noteiktu pārbaužu biežumu uz vienu miljonu tonnkilometru. Attiecībā uz Ungāriju nebija pieejami Eurostat dati par 2006. gadu, savukārt par Maltu dati nebija pieejami par 2006. un 2007. gadu. Par Ungāriju informāciju ieguva no 2007. un 2008. gada datiem. Maltas kravu pārvadājumu apjoma datus nodrošināja Maltas kompetentā iestāde. Eurostat statistika ir iekļauta IX pielikumā. PāRBAUžU UN TO REZULTāTU PāRMAIņAS Tabulā, kas iekļauta I pielikumā, ir sniegts pārskats par pārbaužu uz ceļa pārmaiņām laika gaitā katrā dalībvalstī. Pirmajā rindā norādīts pārbaužu skaits. Otrajā rindā sniegta to pārbaudīto transporta vienību procentuālā daļa, kuriem atklāts vismaz viens pārkāpums. Trešajā rindā ir norādīta to pārbaužu procentuālā daļa, kurās vissmagākais pārkāpums bija 1. kategorijas pārkāpums, t. i., visnopietnākais pārkāpums. Dati I pielikumā sākas ar 2006. gadu, izņemot datus par pārbaužu skaitu, jo tajos ir iekļauta informācija no iepriekšējā ziņojuma. Tabulas beigās sniegti attiecīgie Eiropas Savienības vidējie rādītāji un dati par Norvēģiju. Jāatzīmē, ka dalībvalstu ziņojumos trūkstošo datu dēļ: - kopējā pārbaužu skaitā 2006. un 2007. gadā nav iekļauta Igaunija; - to pārbaudīto transporta vienību procentuālajā daļa, kad pārbaudē atklāts vismaz viens noteikumu pārkāpums 2006. gadā, nav iekļauta Vācija, Igaunija un Spānija; savukārt datos par 2007. gadu nav iekļautas Igaunija un Spānija; - 1. kategorijas pārkāpumu procentuālajā daļā 2006. gadā nav iekļauta Bulgārija, Vācija un Portugāle. Informācija par 1. kategorijas pārkāpumu procentuālo daļu var būt maldinoša attiecībā uz dažām dalībvalstīm. Ja uz vienu pārbaudi tiek ziņots par vairāk nekā par vienu pārkāpumu, 1. kategorijas pārkāpumu procentuālā daļa mēdz būt zemāka par pareizo vērtību. Attiecībā uz Franciju, Nīderlandi, Poliju un Portugāli tas tā bija 2006. gadā; savukārt attiecībā uz Bulgāriju, Nīderlandi, Poliju un Portugāli tas tā bija 2007. gadā. Dažās dalībvalstīs pārkāpumu skaits ir mazāks par to transporta vienību skaitu, kuras neatbilda noteikumiem. Tā tas ir Beļģijas, Itālijas, Ungārijas, Maltas un Zviedrijas gadījumā. Tam nebūtu sistemātiski jāietekmē procentuālā daļa. Ir gadījumi, kad tiesībaizsardzības iestādes ziņo tikai par vietām, kurās atklāti pārkāpumi, bet nesniedz informāciju par pašiem pārkāpumiem vai piemērotajiem soda pasākumiem. Šis jautājums ir plašāk izklāstīts 7.6. punktā. DATU SALīDZINāJUMS Nākamajos punktos sniegta plašāka informācija un analīze par dalībvalstu sniegtajiem pārbaužu datiem. Joslu diagrammās, kas iekļautas II un VIII pielikumā, attēlota situācija katrā dalībvalstī 2006. un 2007. gadā. Pārbaužu biežums II pielikumā ir iekļauts pārskats par pārbaužu uz ceļiem biežumu dalībvalstīs 2006. un 2007. gadā. Biežums izteikts kā attiecība starp katrā dalībvalstī pārvadāto bīstamo kravu pārbaužu skaitu uz miljoniem tonnkilometru. ES vidējais rādītājs 2006. gadā bija 2,95 pārbaudes uz vienu miljonu tonnkilometru; 2007. gadā šis rādītājs bija 3,50 pārbaudes. Tas norāda uz 18,6 % pieaugumu. Bulgārijā un Ungārijā pārbaužu biežuma rādītājs ir ārkārtīgi augsts. Neietverot Bulgāriju un Ungāriju, ES vidējais rādītājs 2006. gadā būtu 2,33 un 2007. gadā — 2,90 pārbaudes, savukārt gada pieaugums būtu 24,5 %. Pārbaužu sadalījums pēc izcelsmes vietas Dalībvalstīm savi statistikas dati ir jāsadala kategorijās pēc transporta vienības reģistrācijas vietas. Šā ziņojuma III pielikumā sniegts pārskats par pārbaudēm pēc transporta vienības izcelsmes vietas. Rezultātu analīzē jāņem vērā katras dalībvalsts ģeogrāfiskais novietojums; piemēram, uz salām kravu pārvadājumu apjoms parasti ir mazāks. Dati par 2006. gadu nav saņemti no Bulgārijas, Vācijas, Igaunijas, Portugāles un Slovākijas; savukārt par 2007. gadu trūkst datu par Igauniju. Neatbilstīgo transporta vienību īpatsvars To pārbaudīto transporta vienību daļa, kad pārbaudē atklāts vismaz viens pārkāpums, norādīta IV pielikumā. Neatbilstīgo transporta vienību procentuālā daļa ir būtiski atšķirīga dažādās dalībvalstīs, piemēram, Portugālē tā sasniedz gandrīz 80 %, savukārt vairākās dalībvalstīs tā ir mazāka par 5 %. Dati par 2006. gadu nav saņemti no Vācijas un Igaunijas; savukārt par 2007. gadu trūkst datu par Igauniju. Spānijas rādītājs ir zems neatbilstīgo transporta vienību skaita nepareizas interpretācijas dēļ. Neatbilstīgo transporta vienību sadalījums pēc izcelsmes vietas Diagrammā, kas iekļauta V pielikumā, ir redzams noteikumiem neatbilstīgo transporta vienību sadalījums pēc transporta vienības izcelsmes vietas. Rezultātu analīzē jāņem vērā katras dalībvalsts ģeogrāfiskais novietojums. Dati par 2006. gadu nav saņemti no Vācijas un Igaunijas; savukārt par 2007. gadu trūkst datu par Igauniju. Slovākija sniedza informāciju, bet neiekļāva datus par pārkāpumiem 2006. gadā. Transporta vienību imobilizācijas biežums Diagrammā, kas iekļauta VI pielikumā, redzama to imobilizēto transportlīdzekļu procentuālā daļa gadījumos, par kuriem ir sniegta informācija par pārkāpumiem. Imobilizācijas biežums starp dalībvalstīm būtiski atšķiras — Bulgārijā 2006. gadā imobilizēja katru transportlīdzekli, kuram atklāts pārkāpums, savukārt vairākas dalībvalstis informēja, ka neviens transportlīdzeklis nav imobilizēts. Par 2006. gadu datus nav sniegusi Vācija, Itālija, Portugāle un Slovākija; par 2007. gadu — Francija, Itālija un Portugāle. Turpmāk uzskaitītās dalībvalstis ir informējušas, ka 2006. gadā nebija neviens imobilizācijas gadījums, — Igaunija, Spānija, Kipra, Lietuva un Malta; 2007. gadā — Kipra, Igaunija, Spānija, Latvija, Malta un Zviedrija. Sadalījums pēc riska kategorijām Diagrammā VII pielikumā iekļauts pārkāpumu sadalījums pēc to nopietnības. Informācija jāsniedz tikai par pārbaudē konstatēto augstākā riska kategoriju. Kopējam pārkāpumu skaitam, par ko sniedz informāciju, jāatbilst noteikumiem neatbilstīgo transporta vienību skaitam. Pēdējā josla VII pielikuma diagrammā ir pārkāpumu summa, kas dalīta ar neatbilstīgo vienību skaitu. Tai jāatbilst 100 %, jo informācija sniedzama tikai par nopietnākajiem pārkāpumiem. Ja tā ir mazāka par 100 %, tad ziņojums par pārkāpumiem nav pilnīgs. Ja summa ir lielāka par 100 %, tad attiecībā uz vienu pārbaudi ir sniegta informācija vairāk nekā par vienu pārkāpumu. Par 2006. gadu Bulgārija, Vācija un Portugāle neiesniedza datus par riska kategorijām. Slovākijā netika konstatēti pārkāpumi. Par 2007. gadu vajadzīgos datus iesniedza visas dalībvalstis. Soda pasākumu veidi Diagrammā, kas iekļauta VIII pielikumā, redzams soda pasākumu sadalījums katrā dalībvalstī. Dalībvalstīs pastāv daudzas dažādas sodanaudu un lietu ierosināšanas sistēmas. Dažas dalībvalstis norādīja, ka uz vienu transporta vienību ir sniegta informācija vairāk nekā par vienu soda pasākumu. Tādēļ procentuālo daļu summai nav jāatbilst 100 %. Spānijas rādītājs ir nesamērīgs ADR neatbilstīgo transporta vienību skaita nepareizas interpretācijas dēļ. Turklāt atsevišķas dalībvalstis nesniedza informāciju par dažiem soda pasākumu veidiem. Nav skaidrs, vai šie soda pasākumi netika piemēroti vai arī par tiem netika ziņots. Bulgārija, Vācija, Itālija un Portugāle nesniedza informāciju par soda pasākumiem 2006. gadā; par 2007. gadu informāciju par soda pasākumiem nesniedza Itālija un Portugāle. SECINāJUMI Visas dalībvalstis ir veikušas pārbaudes uz ceļiem saskaņā ar Direktīvu 95/50/EK. Komisijai iesniegts vairāk datu, un to kvalitāte ir uzlabojusies. Vairums dalībvalstu izmanto pareizās ziņojumu veidlapas. Pārbaužu laikā joprojām tiek atklāti transportlīdzekļi, kas neatbilst tiesību aktos noteiktajām prasībām. Pārbaudēs konstatēto pārkāpumu skaits šķiet stabils. No 2006. gada līdz 2007. gadam pārbaužu skaits ES palielinājās 20 % diapazonā, un 2007. gadā tas sasniedza apmēram 285 000 pārbaudes gadā. Aptuveni vienā pārbaudē no astoņām tika konstatēts pārkāpums. Apmēram 40 % no šī skaita bija nopietnākie pārkāpumi. Attiecīgi pēc pārbaudes tika imobilizēti gandrīz 10 000 transportlīdzekļu. Tas skaidri liecina, ka noteikumu praktiskā piemērošana attiecībā uz bīstamo kravu pārvadājumiem pa autoceļiem ir lietderīga un palīdz uzlabot drošību. Komisija apsvērs, kādus ieteikumus iesniegt, lai arī turpmāk saskaņotu dalībvalstu gada ziņojumos sniegtās informācijas interpretāciju un saturu. I pielikums. Pārbaužu skaita pārmaiņas, neatbilstība un 1. kategorijas pārkāpumi Plašāka informācija par šo tabulu ir iekļauta ziņojuma 6. punktā. VALSTS/GADS | 2003 | 2004 | 2005 | 2006 | 2007 | Pārbaužu skaits | 5831 | 5420 | 5273 | 7089 | 7580 | AT | % neatbilstība | 36,49% | 36,00% | % riska kat. Nr. 1 | 24,62% | 24,55% | Pārbaužu skaits | 2919 | 3417 | 3835 | 3977 | 4133 | BE | % neatbilstība | 38,52% | 39,90% | % riska kat. Nr. 1 | 47,36% | 30,47% | Pārbaužu skaits | 19206 | 27996 | BG | % neatbilstība | 2,49% | 1,24% | % riska kat. Nr. 1 | #N/A | 23,15% | Pārbaužu skaits | 75 | 181 | CY | % neatbilstība | 1,33% | 0,55% | % riska kat. Nr. 1 | 100,00% | 0,00% | Pārbaužu skaits | 11334 | 17796 | 6694 | 7691 | CZ | % neatbilstība | 5,83% | 5,60% | % riska kat. Nr. 1 | 26,46% | 17,87% | Pārbaužu skaits | 106653 | 103975 | 88915 | 83760 | 86225 | DE | % neatbilstība | #N/A | 20,18% | % riska kat. Nr. 1 | #N/A | 47,00% | Pārbaužu skaits | 311 | 621 | 708 | 889 | 646 | DK | % neatbilstība | 55,46% | 52,79% | % riska kat. Nr. 1 | 34,08% | 40,76% | Pārbaužu skaits | 74 | 67 | #N/A | #N/A | EE | % neatbilstība | #N/A | #N/A | % riska kat. Nr. 1 | 20,41% | 37,50% | Pārbaužu skaits | 96 | 211 | 1106 | 614 | 456 | EL | % neatbilstība | 13,36% | 16,89% | % riska kat. Nr. 1 | 52,44% | 64,94% | Pārbaužu skaits | 36782 | 30453 | 32591 | 40023 | 42787 | ES | % neatbilstība | 0,25% | 0,19% | % riska kat. Nr. 1 | 67,90% | 66,69% | Pārbaužu skaits | 2394 | 2536 | 2401 | 2530 | 3025 | FI | % neatbilstība | 36,56% | 33,92% | % riska kat. Nr. 1 | 31,35% | 18,62% | Pārbaužu skaits | 22951 | 28122 | 23341 | 5566 | 6388 | FR | % neatbilstība | 10,28% | 22,70% | % riska kat. Nr. 1 | 26,60% | 22,07% | Pārbaužu skaits | 74546 | 41609 | 35555 | 25995 | HU | % neatbilstība | 1,63% | 4,30% | % riska kat. Nr. 1 | 23,10% | 27,03% | Pārbaužu skaits | 356 | 375 | 815 | 630 | 731 | IE | % neatbilstība | 32,54% | 44,60% | % riska kat. Nr. 1 | 34,15% | 24,54% | Pārbaužu skaits | 2797 | 3135 | 3963 | 4105 | 4515 | IT | % neatbilstība | 32,35% | 34,55% | % riska kat. Nr. 1 | 72,82% | 69,90% | Pārbaužu skaits | 189 | 258 | 311 | 419 | LT | % neatbilstība | 29,58% | 16,95% | % riska kat. Nr. 1 | 23,91% | 15,49% | Pārbaužu skaits | 313 | 100 | 190 | 190 | 182 | LU | % neatbilstība | 64,21% | 68,13% | % riska kat. Nr. 1 | 15,75% | 49,19% | Pārbaužu skaits | 403 | 417 | 823 | 1609 | LV | % neatbilstība | 11,42% | 10,19% | % riska kat. Nr. 1 | 25,53% | 29,27% | Pārbaužu skaits | 36 | 33 | 75 | MT | % neatbilstība | 51,52% | 76,00% | % riska kat. Nr. 1 | 23,53% | 34,09% | Pārbaužu skaits | 2362 | 2138 | 1949 | 2750 | 7340 | NL | % neatbilstība | 26,65% | 14,69% | % riska kat. Nr. 1 | 57,82% | 57,16% | Pārbaužu skaits | 13505 | 15840 | 39057 | PL | % neatbilstība | 11,14% | 2,96% | % riska kat. Nr. 1 | 27,19% | 15,52% | Pārbaužu skaits | 67 | 192 | 171 | 235 | 137 | PT | % neatbilstība | 76,17% | 73,72% | % riska kat. Nr. 1 | #N/A | 42,50% | Pārbaužu skaits | 2914 | 4517 | RO | % neatbilstība | 9,37% | 5,58% | % riska kat. Nr. 1 | 69,60% | 64,77% | Pārbaužu skaits | 6333 | 5109 | 6375 | 4182 | 4219 | SE | % neatbilstība | 29,60% | 20,27% | % riska kat. Nr. 1 | 22,08% | 24,04% | Pārbaužu skaits | 4178 | 3228 | 2179 | 1621 | 1041 | SI | % neatbilstība | 17,89% | 19,50% | % riska kat. Nr. 1 | 42,76% | 39,41% | Pārbaužu skaits | 83 | 247 | 300 | SK | % neatbilstība | 0,00% | 0,67% | % riska kat. Nr. 1 | #N/A | 0,00% | Pārbaužu skaits | 6124 | 4863 | 5762 | 4851 | 8221 | UK | % neatbilstība | 13,69% | 30,76% | % riska kat. Nr. 1 | 19,13% | 30,01% | Pārbaužu skaits | 244710 | 285466 | ES | % neatbilstība | 12,11% | 14,44% | % riska kat. Nr. 1 | 40,57% | 41,06% | Pārbaužu skaits | 632 | 417 | NO | % neatbilstība | 34,65% | 34,53% | % riska kat. Nr. 1 | 21,27% | 15,97% | II pielikums. Pārbaužu biežums uz vienu miljonu tonnkilometru Plašāka informācija par šo diagrammu ir iekļauta ziņojuma 7.1. punktā. [pic] [pic] III pielikums. Pārbaužu sadalījums pēc izcelsmes vietas Plašāka informācija par šo diagrammu ir iekļauta ziņojuma 7.2. punktā. [pic] [pic] IV pielikums. ADR neatbilstīgo transporta vienību īpatsvars Plašāka informācija par šo diagrammu ir iekļauta ziņojuma 7.3. punktā. [pic] [pic] V pielikums. ADR neatbilstīgo transporta vienību sadalījums pēc izcelsmes vietas Plašāka informācija par šo diagrammu ir iekļauta ziņojuma 7.4. punktā. [pic] [pic] VI pielikums. ADR neatbilstīgo transporta vienību imobilizācijas biežums Plašāka informācija par šo diagrammu ir iekļauta ziņojuma 7.5. punktā. [pic] [pic] VII pielikums. Sadalījums pēc riska kategorijām Plašāka informācija par šo diagrammu ir iekļauta ziņojuma 7.6. punktā. [pic][pic] VIII pielikums. Soda pasākumu veidi uz katru ADR neatbilstīgo transporta vienību Plašāka informācija par šo diagrammu ir iekļauta ziņojuma 7.7. punktā. [pic][pic] IX pielikums. Bīstamo kravu pārvadājumi ar autotransportu gadā (miljonos tonnkilometru) Plašāka informācija par šo tabulu ir iekļauta ziņojuma 5. punktā. MS/gads |1999 |2000 |2001 |2002 |2003 |2004 |2005 |2006 |2007 |2008 | |AT |960 |924 |1064 |985 |1132 |940 |972 |1122 |1054 |1178 | |BE |2768 |3545 |4177 |3779 |2623 |2284 |2473 |2203 |2191 |1904 | |BG |: |: |: |: |: |: |: |438 |491 |694 | |CY |: |: |: |134 |118 |159 |221 |166 |224 |181 | |CZ |: |2905 |2117 |1905 |2172 |1498 |1814 |1875 |1376 |1140 | |DE |12261 |12782 |13437 |12034 |12777 |13524 |13158 |13717 |12834 |13616 | |DK |887 |853 |827 |998 |780 |901 |693 |933 |620 |1256 | |EE |: |: |: |: |25 |24 |286 |193 |276 |189 | |EL |: |: |: |: |2040 |3875 |1975 |3085 |2228 |3144 | |ES |8998 |10690 |10300 |12036 |12185 |12669 |12474 |12700 |12671 |12605 | |FI |1946 |2077 |2427 |2253 |2401 |1818 |2165 |2317 |1847 |1574 | |FR |8328 |7607 |8132 |8471 |8797 |8701 |8825 |9456 |9755 |9441 | |HU |: |: |: |: |: |: |: |1099 |1217 |1348 | |IE |597 |954 |1139 |1094 |1414 |1468 |1403 |1340 |1291 |1351 | |IT |10875 |10894 |11086 |10523 |10131 |9935 |11406 |10777 |11392 |: | |LT |: |: |: |: |1173 |1151 |383 |461 |461 |384 | |LU |200 |189 |245 |337 |327 |344 |444 |445 |468 |364 | |LV |: |: |: |117 |153 |97 |159 |154 |162 |185 | |MT | | | | | | | |28 |28 | | |NL |950 |848 |2123 |1680 |1664 |2021 |2203 |2390 |2098 |2554 | |PL |: |: |: |: |: |3651 |3649 |3267 |4708 |5380 | |PT |1571 |1276 |1775 |1730 |1900 |2066 |1984 |2046 |1979 |1846 | |RO |: |: |: |: |: |: |: |2559 |2057 |1782 | |SE |: |1779 |1623 |2009 |1778 |1450 |1634 |1743 |1409 |1265 | |SI |: |: |542 |407 |418 |477 |620 |571 |631 |662 | |SK |: |: |: |: |406 |431 |366 |517 |562 |281 | |UK |10790 |11654 |10655 |10178 |9899 |7983 |8766 |7590 |7808 |: | |NO |1085 |1139 |828 |908 |1120 |886 |944 |931 |1454 |1018 | | [1] OV L 249, 17.10.1995., 35. lpp.; direktīvā jaunākie grozījumi izdarīti ar Komisijas 2004. gada 13. decembra Direktīvu 2004/112/EK, ar ko tehnikas attīstībai pielāgo Padomes Direktīvu 95/50/EK (OV L 367, 14.12.2004., 23. lpp.). [2] Minētās direktīvas 9. panta 1. punkts. [3] Minētās direktīvas 9. panta 2. punkts. [4] COM(2000) 517 galīgā redakcija, 6.9.2000. [5] COM(2005) 430 galīgā redakcija, 15.9.2005. [6] COM(2007) 795 galīgā redakcija, 13.12.2007. [7] OV L 319, 12.12.1994., 7. lpp. [8] Direktīvā jaunākie grozījumi izdarīti ar Komisijas 2004. gada 9. decembra Direktīvu 2004/111/EK, ar ko tehnikas attīstībai pielāgo Padomes Direktīvu 94/55/EK (OV L 365, 10.12.2004., 25. lpp.). [9] Eiropas Nolīgums par bīstamo kravu starptautiskiem pārvadājumiem pa autoceļiem, kas noslēgts 1957. gada 30. septembrī Ženēvā, ar grozījumiem; jaunākā ir 2009.–2011. gada redakcija. [10] OV L 260, 30.9.2008., 13.–59. lpp. [11] Komisijas 2004. gada 13. decembra Direktīva 2004/112/EK, ar ko tehnikas attīstībai pielāgo Padomes Direktīvu 95/50/EK (OV L 367, 14.12.2004., 23. lpp.). [12] Zviedrija norādīja, ka tiek veikts būtisks skaits pārbaužu un revīziju galapunktos, uzņēmumos un ostās. Nīderlande norādīja, ka papildus tiek apmeklēti transporta uzņēmumi, lai veiktu pārbaudes, revīzijas un izplatītu informāciju. Beļģija norādīja, ka papildus pārbaudēm uzņēmumu teritorijā drošības konsultanti ziņo kompetentajām iestādēm par uzņēmumos veikto pārbaužu rezultātiem. [13] Eurostat tabula „DS-073082”. Bīstamo kravu pārvadājumi ar autotransportu gadā pēc bīstamo kravu veida un ar sadalījumu pēc darbības veida.